Държавен вестник, бр. 70, 2024 г., стр. 9

БРОЙ  70	
Д Ъ Р Ж А В Е Н  В Е С Т Н И К 	
СТР.  9  
тежна сметка на същото лице при запазване 
на условията по платежната сметка, по която 
се прехвърлят средствата. За тези операции не 
се начисляват такси и комисиони. В случай 
че по платежната сметка, която се закрива, 
има дебитно салдо или издадена кредитна 
карта лицето следва да погаси съответното 
задължение преди закриването.
Парична единица при изпълнение на пла­
тежни операции
Чл. 29. (1) От датата на въвеждане на еврото 
в Република България платежни операции, 
свързани с предоставянето на платежни услуги 
по чл. 4 от Закона за платежните услуги и 
платежните системи, които преди датата на 
въвеждане на еврото са били инициирани в 
левове и ще бъдат приключени на датата на 
въвеждане на еврото или след нея, се изпъл­
няват в евро.
(2) От датата на въвеждане на еврото в 
Република България се преустановява ини­
циирането и изпълнението на платежни опе­
рации в левове, свързани с предоставянето 
на платежни услуги по чл. 4 от Закона за 
платежните услуги и платежните системи, с 
изключение на случаите по чл. 26, ал. 8.
Запазване на правата на акционерите и 
съдружниците
Чл. 30. Превалутирането от левове в евро 
на капитала на акционерно дружество, ко­
мандитно дружество с акции и дружество с 
ограничена отговорност се извършва по на­
чин, който не засяга правата на акционерите, 
съответно на съдружниците, както и тяхното 
дялово участие в капитала.
Превалутиране на номиналната стойност 
на акции и превалутиране на капитала на 
търговски дружества
Чл. 31. (1) Номиналната стойност на една 
акция се превалутира от левове в евро, като 
номиналната стойност на акцията в левове 
се раздели на пълната числова стойност на 
официалния валутен курс и резултатът се 
закръгли в съответствие с чл. 13, ал. 1.
(2) Капиталът на акционерно дружество и 
на командитно дружество с акции в евро се 
формира от номиналната стойност на една 
акция, определена в евро съгласно ал. 1, ум­
ножена по броя на акциите.
(3) Разликата между стойността на ка­
питала, която се получава при прилагане 
на правилото за превалутиране по чл. 12, и 
стойността на капитала, която се получава по 
реда на ал. 2, се отразява като неразпределена 
печалба/непокрита загуба от минали години.
(4) Капиталът на дружество с ограничена 
отговорност се превалутира от левове в евро, 
като вписаната стойност на капитала в левове 
се раздели на пълната числова стойност на 
официалния валутен курс и резултатът се 
закръгли в съответствие с чл. 13, ал. 1.
(5) Размерът на дела в капитала на всеки 
съдружник в дружество с ограничена отго­
ворност се изчислява, като превалутираният 
размер на капитала по ал. 1 се разпределя 
между съдружниците съответно на тяхното 
участие в капитала преди превалутирането.
Изменение и обявяване на документи на 
търговски дружества, оценка на проспект
Чл. 32. (1) Търговските дружества приемат
изменения в документите по чл. 9, ал. 2, както 
и привеждат вътрешните си документи извън 
посочените в чл. 9, ал. 2 в съответствие с из­
искванията на този закон в срок до 12 месеца 
от датата на въвеждане на еврото в Република 
България.
(2) Акционерните дружества и командитни­
те дружества с акции представят за обявяване 
в търговския регистър заверен от лицето или 
лицата, представляващи дружеството, препис 
от устава с отразени превалутираните по 
правилата на този закон размер на капитала 
и номинална стойност на акциите.
(3) Дружествата с ограничена отговорност 
представят за обявяване в търговския регистър 
заверен от органа, представляващ дружеството, 
препис от дружествения договор с отразен 
превалутирания по реда на чл. 31, ал. 4 размер 
на капитала, както и превалутиран размер 
на дяловете, с които съдружниците участват 
в капитала.
(4) Представянето за обявяване на преписи 
от устава и от дружествения договор по ал. 2 
и 3 се извършва едновременно с подаване 
на първото следващо заявление за вписване, 
заличаване или обявяване в търговския ре­
гистър. За обявяването на актовете по ал. 2 
и 3 не се събира държавна такса.
(5) В случай че за запазване правата на 
съдружниците в дружество с ограничена 
отговорност в съответствие с чл. 30 при 
превалутиране на техните дялове в капитала 
се налага изменение на превалутирания по 
реда на чл. 31, ал. 4 капитал, изменението 
може да бъде само до размер на 5 на сто от 
вписания капитал и следва да се извърши по 
реда за изменение на дружествения договор. 
В този случай правилата на Търговския закон 
за увеличаване и намаляване на капитала не 
се прилагат.
(6) Лицата по чл. 1, ал. 2, т. 1 – 3 и 6 от 
Закона за Комисията за финансов надзор 
представят в Комисията за финансов над­
зор документите по ал. 1 в 7-дневен срок от 
приемане на решения за привеждането им в 
съответствие с изискванията на този закон, 
когато е налице задължение за тяхното одоб­
ряване, съответно уведомяват Комисията за 
финансов надзор за тяхното изменение, когато 
е налице задължение за уведомяването є.
(7) Емитентите на ценни книжа, за из­
даването на които има одобрен проспект за 
публично предлагане и последващото им 
допускане до търговия на регулиран пазар 
на ценни книжа и за които към датата на 
въвеждане на еврото в Република България